《寄答欧嘉可欧嘉可独五羊来过村居时余方入城亦访嘉可不值嘉可有诗见怀赋此奉答》
明代·伍瑞隆

思君却向访柴关，何事君来又独还。两地共悬招白社，三年空独忆青山。

梅花海上春愁远，明月尊前夜色闲。可道佳期容再误，别来吾已鬓毛斑。

作者简介：伍瑞隆（一五八五 — 一六六六），字国开，号铁山，晚号鸠艾山人。香山（今中山）人。弱冠补弟子员。明熹宗天启元年（一六二一）解元。明思宗崇祯十年（一六三七）副榜。初授化州教谕，修《高州府志》，以信史称，擢翰林院待诏，迁户部主事，再迁员外郎，管仓场。十五年，任河南大梁兵巡道，旋署藩臬两司。谢病归。南明绍武帝立，拜太仆寺正卿。明亡，隐居邑之鸠艾山中。卒年八十二。善诗书画，有《临云集》、《辟尘集》、《少城别业近草》、《鸠艾山人赋》等。清康熙《香山县志》卷七、清乾隆《香山县志》卷六有传。